
Parlamentul României

Camera Deputaţilor

	Comisia pentru transporturi şi infrastructură


         Bucureşti, 18 mai 2022
         Nr. 4c-4/80/2022
BIROUL PERMANENT 
AL CAMEREI DEPUTAŢILOR


Vă înaintăm, alăturat, Raportul asupra proiectului de Lege privind modificarea anexei nr.11 la Ordonanța Guvernului nr.64/1999 pentru aprobarea Programului strategic de dezvoltare a infrastructurii aeroportuare la Aeroportul Internațional Henri Coandă - București, transmis Comisiei pentru transporturi și infrastructură pentru dezbatere pe fond, cu adresa nr. PLx 220/2022 din 26 aprilie 2022.

PREŞEDINTE,

Cătălin Drulă

Parlamentul României

Camera Deputaţilor
Comisia pentru transporturi şi infrastructură
           Bucureşti, 18 mai 2022
           Nr. 4c-4/80/2022
PLx 220/2022
R A P O R T   

 asupra proiectului de Lege privind modificarea anexei nr.11 la Ordonanța Guvernului nr.64/1999 pentru aprobarea Programului strategic de dezvoltare a infrastructurii aeroportuare la Aeroportul Internațional Henri Coandă - București
În conformitate cu prevederile art.95 şi 117 alin.(1)  din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată pentru dezbatere pe fond cu proiectul de Lege privind modificarea anexei nr.11 la Ordonanța Guvernului nr.64/1999 pentru aprobarea Programului strategic de dezvoltare a infrastructurii aeroportuare la Aeroportul Internațional Henri Coandă - București, transmis cu adresa nr. PLx 220/2022 din 26 aprilie 2022.
Conform prevederilor art. 75 din Constituția României, republicată, Camera Deputaților este Cameră decizională.
Consiliul Legislativ, prin adresa nr. 205/02.03.2022 a avizat favorabil actul normativ, cu observaţii şi propuneri.
Proiectul de lege are ca obiect de reglementare modificarea anexei nr.11 la Ordonanţa Guvernului nr.64/1999. Potrivit expunerii de motive, se preconizează modificarea calendarului de implementare prin mutarea subetapei II.4. în cadrul Etapei a III-a a proiectului, respectiv cea a realizării lucrărilor, şi actualizarea calendarului de implementare a Programului strategic prevăzut în anexa nr.11 la Ordonanţa Guvernului nr.64/1999 prin decalarea cu 6 ani a următoarei etape principale (Etapa a III-a).
Potrivit prevederilor art.62 din Regulamentul Camerei Deputaţilor, republicat, Comisia pentru transporturi şi infrastructură a examinat proiectul de lege în şedinţa din 17 mai 2022.

La lucrările comisiei au fost prezenţi deputaţii conform listei de prezenţă.
La dezbaterile comisiei au participat, în calitate de invitaţi, reprezentanți ai Ministerului Transporturilor și Infrastructurii.
În urma dezbaterilor şi a opiniilor exprimate, membrii Comisiei pentru transporturi şi infrastructură au hotărât, cu unanimitate de voturi, adoptarea proiectului de Lege privind modificarea anexei nr.11 la Ordonanța Guvernului nr.64/1999 pentru aprobarea Programului strategic de dezvoltare a infrastructurii aeroportuare la Aeroportul Internațional Henri Coandă - București.
În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,                                      SECRETAR,

                         Cătălin Drulă                                    Zacharie Benedek
Consilier parlamentar, Monica Gabriela Tudor

